AnimaSogni

Figure:Animasogni.jpg

I AnimaSogni a son un grup di zovins de colaborazion pastorâl di Rivignan. Vie pal an a organizin diviars oratoris pai fruts dali elementârs e dali medis: lOrainsieme 4.0 la sabide dopodimisdì in timp di Avênt e Cresime, e il Dopodimisdì in Lui. L’oratori invernâl al cjape dentri ancje la dutrine pal prin an de scuele primarie. Intal periodo di Nadâl a organizin il Concors dai Presepis.

A si ocupein ancje di Pastorâl dai Zovins. A colaborin cule équipe diocesane (par esempli pe Fieste Diocesane dai Fantats) e a partecipin ali diviarsis iniziativis organizadis dale stesse (come lis Zornadis Mondiâls de Zoventût). A organizin ancje events sociâi pai zovins come cenis in oratori, seradis di bowling e il tradizionâl picnic de Domenie Ulive.

A supuartin ancje altris organizazions locâls come il Centri di Scolte de Caritas tal banc alimentâr e tal chel scolastic, il grup dai Volontaris Vincenziâns par li fiestis dale comunitât, il Centri di Jutori a la Vite; a colaborin cu la cjase famee de Comunitât Pape Zuan XXIII di Rivarote, il Piçul Coro de parochie di Rivignan, i catechiscj, la Associazion Furlane Donadôrs di Sanc di Rivignan, la cjase di ripos, la biblioteche e la Pro Loco locâi, il Distacamênt Volontaris dai pompeirs di Codroip e la Pro Loco di Rivis pa la Fiste dali Fameis.

A no mancje la formazion: in plui de riunion setemanâl, vie pal an a organizin cors di animadôrs e a partecipein a chei proponûts de diocesi. Tal mês di Avost a organizin une setemane autogjestide in montagne, plene di ativitâts formativis e riflessivis.

Storie
Il grup al è nassût in tal 2002, di un grup precedent di zovins de parochie di Rivignan: i Clandestini, ch'a vevin za la lôr sede tal ipogjeu dal oratori de parochie.

Fin dal inprin, une dali ativitâts principâls a ere l’oratori pai fruts. In principi la domenie a buinore prime de Messe (Domenica Insieme), daspo spostade a la Sabide dopodimisdì (Sabato Insieme), simpri prime de Messe.

Tal 2011 al è scomenzât il Dopodimisdì: trê dopodimisdìs di oratori par setemane tal mês di Lui. Tal 2013, a si è zontât il Dopodimisdì by nigth: li seradis pai fandazîns dali medis, tal curtîl dal oratori di Teôr.

In tal 2012 a si son unîts a l'organizazion dal event di beneficence Bimbinfiera, za scomenzât tai agns prime dal grup dai genitôrs MammEpapàVeri.

Tal stes an, e an sperimentât cun l'''OraNonVedoL’Ora: une dutrine in forme di oratori par lis classis de scuele medie.

Cun l’Avênt dal 2017, al torne a tacâ l’oratori invernâl da le sabide dopodimisdì, cul non di Orainsieme 4.0, ch'al si ripetarà ancje tal periodi di Cresime, fin a la Domenie Ulive.

Cun la pandemie dal 2020, lOrainsieme 4.0 a no si è fermât, ma al è stât proponût in maniere telematiche.

In tal 2022, il Dopodimisdì al torne a tacâ (prin tal oratori di Flambruz, po dopo in chel di Teôr) e sicheduncje ancje li ativitâts dal Orainsieme 4.0'' a tornin in prisinze.

Il logotip
Il logotip di Roberto Pighin al rapresente un cercli di personis (il grup di animadôrs) ch'al è intal stes moment viart e siarât.
La viarte a è l'acet a gnovis personis ch'a vuelin fâ part dal grup, ma ancje l'attegjiamênt di scualt e judori viars chei atris. Invezite la siarade, tipiche dal cercli, e represente: l'union, l'intimitât, il sens di apartenence e di protezion che il grup al done a chei ch'a ne fasin part.
Tra l'atri i omenuts a son ducjus di colôr diviars par simbolegjiâ la ligrie dal stâ insiemi, ma ancje le bielece da la diference.

Tal web
Sito uficiâl

Instagram

Facebook

YouTube